  Туспуктэм: vk.com (Администрация города Сарапула) Майя Бывальцева Сарапулын кема возьмам «Позитрон» спорт центр ужаны кутскиз. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Огъетэз 2014-тӥ арын инвестор пуктыны кутскиз, но, кӧня ке дыр ортчыса, лэсьтӥськон дугдӥз. 2022-тӥ арын сое муниципал асъетэ басьтӥзы но ужъёсты азьланьтӥзы. Пушсэ тырмытыку, Сарапулын улӥсьёслэсь ӵектонъёссэс лыдэ басьтӥзы. Ньыль этажъем юртэ интыяськизы футбол, баскетбол, волейбол шудыны зал, ньыль чурен 25 метръем бассейн но нылпиослы бассейн, нюръяськонлы кык зал но бокс рингъёс, фитнесэн вырын но эктон залъёс, ӝӧквыл теннисэн шудыны бадӟым зал, тренажёрной зал. Тодэ вайытом, азьвылгес Уваын биатлон ыбылӥськон инты усьтӥзы. Тегъёс: Удмуртия Спорт Сарапул  